CELEX: 32014R1294
Language: hu
Date: 2014-12-04 00:00:00
Title: A Bizottság 1294/2014/EU végrehajtási rendelete ( 2014. december 4. ) az 1238/95/EK rendeletnek a Közösségi Növényfajta-hivatal részére fizetendő bejelentési díj és vizsgálati díj tekintetében történő módosításáról

5.12.2014   
            
            
               HU
            
            
               Az Európai Unió Hivatalos Lapja
            
            
               L 349/30
            
         A BIZOTTSÁG 1294/2014/EU VÉGREHAJTÁSI RENDELETE
   (2014. december 4.)
   az 1238/95/EK rendeletnek a Közösségi Növényfajta-hivatal részére fizetendő bejelentési díj és vizsgálati díj tekintetében történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a közösségi növényfajta-oltalmi jogokról szóló, 1994. július 27-i 2100/94/EK tanácsi rendeletre (1) és különösen annak 113. cikkére,
   a Közösségi Növényfajta-hivatal igazgatási tanácsával folytatott konzultációt követően,
   mivel:
   
               (1)
            
            
               A Bizottság 1238/95/EK rendeletének (2) 7. cikke tartalmazza a közösségi növényfajta-oltalom iránti bejelentés feldolgozása miatt felszámított, a Közösségi Növényfajta-hivatal (továbbiakban: a Hivatal) számára befizetendő bejelentési díj mértékére vonatkozó rendelkezéseket.
            
         
               (2)
            
            
               A Hivatalnak az érvénytelen közösségi növényfajta-oltalom iránti bejelentések feldolgozásából származó költségekkel kapcsolatos tapasztalatai azt mutatják, hogy a Hivatal által visszatartott bejelentési díj csökkentése ajánlatos.
            
         
               (3)
            
            
               Az 1238/95/EK bizottsági rendelet 8. cikkének (1) bekezdése, valamint a rendelet I. melléklete meghatározza a „vizsgálati díj” mértékét, amelyet a Hivatal számára kell befizetni a közösségi növényfajta-oltalom iránti kérelem tárgyát képező fajta szakmai vizsgálatának megszervezéséért és elvégzéséért.
            
         
               (4)
            
            
               Előzetes tapasztalatok alapján a vizsgálatok díja esetenként nagy különbségeket mutathat azon fajták esetében, amelyek anyagát különleges összetevőjű anyagok ismételt felhasználásával kell előállítani. A szakmai vizsgálat díjának a fajta és annak minden különleges összetevőjű anyaga szakmai vizsgálatának díját fedeznie kell. A szakmai vizsgálat díjának tehát ilyen esetekben nem szabad felső határt szabni.
            
         
               (5)
            
            
               A szakmai vizsgálatokkal kapcsolatban előzetesen gyűjtött tapasztalatok emellett kimutatják azt is, hogy a Hivatal által felszámított teljes vizsgálati díj nem fedezi a Hivatal által a vizsgáló hivataloknak befizetendő díjak összegét. A Hivatal által felszámított díjnak azonban elméletileg fedeznie kellene az általa fizetendő díjakat. Az 1238/95/EK rendelet I. mellékletében meghatározott díjakat ezért emelni indokolt. Ugyanekkor a mellékletben meghatározott költségcsoportok felosztását indokolt egyszerűsíteni.
            
         
               (6)
            
            
               Az 1238/95/EK rendeletet ezért ennek megfelelően módosítani kell.
            
         
               (7)
            
            
               Az e rendeletben előírt intézkedések összhangban vannak a Növényfajta-oltalmi Állandó Bizottság véleményével,
            
         ELFOGADTA EZT A RENDELETET:
   1. cikk
   Az 1238/95/EK rendelet a következőképpen módosul:
   
               1.
            
            
               A 7. cikk (7) bekezdésének helyébe a következő szöveg lép:
               „(7)   Amennyiben a bejelentési díj megérkezik, de a kérelem az alaprendelet 50. cikkének értelmében nem érvényes, a hivatal a bejelentési díjból 200 EUR-t visszatart, a fennmaradó részt pedig a bejelentőnek a bejelentés hiányosságairól való értesítésével egyidejűleg visszatéríti.”
            
         
               2.
            
            
               A 8. cikk (1) bekezdésének helyébe a következő szöveg lép:
               „(1)   A közösségi növényfajta-oltalom iránti bejelentés tárgyát képező fajta szakmai vizsgálatának megszervezéséért és elvégzéséért az I. mellékletben foglaltak szerinti díj (vizsgálati díj) fizetendő minden megkezdett termesztési időszakra. Azon fajták esetében, amelyek anyagát különleges összetevőjű anyagok ismételt felhasználásával kell előállítani, az I. mellékletben megállapított vizsgálati díj érvényes az adott fajtára, továbbá minden olyan összetevőre, amelyhez hivatalos leírás nem áll rendelkezésre, és amelyet szintén meg kell vizsgálni.”
            
         
               3.
            
            
               Az I. melléklet e rendelet mellékletének megfelelően módosul.
            
         2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   Ezt a rendeletet 2015. január 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. december 4-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 227., 1994.9.1., 1. o.
   
   
      (2)  A Bizottság 1995. május 31-i 1238/95/EK rendelete a Közösségi Növényfajta-hivatal részére fizetendő díjak tekintetében a 2100/94/EK tanácsi rendelet végrehajtási szabályairól (HL L 121., 1995.6.1., 31. o.).
   
      MELLÉKLET
      Az 1238/95/EK rendelet I. melléklete helyébe a következő lép:
      
         
            „I. MELLÉKLET
            A 8. cikkben említett szakmai szempontok szerinti vizsgálatokkal kapcsolatos díjak
            A növényfajta szakmai szempontok szerinti vizsgálatáért a 8. cikk alapján fizetendő díjat a táblázatnak megfelelően kell megállapítani:
            
                        (EUR)
                     
                  
                         
                     
                     
                        Költségcsoport
                     
                     
                        Díj
                     
                  
                        
                           Mezőgazdasági csoport
                        
                     
                  
                        1
                     
                     
                        Burgonya
                     
                     
                        1 960
                     
                  
                        2
                     
                     
                        Olajrepce
                     
                     
                        1 860
                     
                  
                        3
                     
                     
                        Fűfélék
                     
                     
                        2 210
                     
                  
                        4
                     
                     
                        Más mezőgazdasági növényfajták
                     
                     
                        1 430
                     
                  
                        
                           Gyümölcsök csoportja
                        
                     
                  
                        5
                     
                     
                        Alma
                     
                     
                        3 210
                     
                  
                        6
                     
                     
                        Kerti szamóca
                     
                     
                        2 740
                     
                  
                        7
                     
                     
                        Más gyümölcsfajták
                     
                     
                        2 550
                     
                  
                        
                           Dísznövények csoportja
                        
                     
                  
                        8
                     
                     
                        Dísznövények, élő mintagyűjteménnyel rendelkező fajok, üvegházi vizsgálat
                     
                     
                        2 140
                     
                  
                        9
                     
                     
                        Dísznövények, élő mintagyűjteménnyel rendelkező fajok, kültéri vizsgálat
                     
                     
                        1 960
                     
                  
                        10
                     
                     
                        Dísznövények, élő mintagyűjteménnyel nem rendelkező fajok, üvegházi vizsgálat
                     
                     
                        1 770
                     
                  
                        11
                     
                     
                        Dísznövények, élő mintagyűjteménnyel nem rendelkező fajok, kültéri vizsgálat
                     
                     
                        1 570
                     
                  
                        12
                     
                     
                        Dísznövények, különleges növény-egészségügyi feltételek
                     
                     
                        3 040
                     
                  
                        
                           Zöldségek csoportja
                        
                     
                  
                        13
                     
                     
                        Zöldségek, üvegházi vizsgálat
                     
                     
                        2 150
                     
                  
                        14
                     
                     
                        Zöldségek, kültéri vizsgálat
                     
                     
                        1 960”